Raasiku valla  noorteliikumine Minu Eesti Noored (MEN) kogus 22. juunil Aruküla lauluväljakul peetud jaanitulel kohalikult rahvalt annetustena valla noortepargi rajamiseks Arukülla 2275 krooni. "Annetusi tuli kroonides, eurodes ja isegi dollarites," rääkis MENi esimees Kaspar Aren. Noortepargi rajamise üks eestvedaja Mikk Arnold Kulljus: "Praegu tegeleme juba ehituslubade taotlemisega lavale ja katusealusele. Kogu noortepargi teostus jääb nüüd veel vaid raha taha, koos EMT jõulukampaaniast saadud 9660 krooniga on kogutud umbes 12 000  krooni. Kokku oleks tarvis saada ligi 100 000 krooni."